
Auctor. 


PROOEMIUM. 

Quamquam  probe  scio,  me  cum  liuius  dissertationis  argumentum  eligerem, 
sperare  non  potuisse,  novi  quid  a me  investigatum  detectumque  iri,  Le- 
ctores tamen  Benevolos  excusatione  non  plane  indignum  me  iudicaturos 
esse  confido,  si  cum  rationem  mearum  disquisitionum  tum  argumentationes 
inde  deductas  ante  oculos  demonstravero. 

c Saepenumero  recentissimis  temporibus  disputatum  esse  inter  viros 
doctos  de  praestantia  atque  utilitate  mensionum  ad  recte  cognoscendos  arti- 
culi coxae  morbos,  satis  notum  est,  et  quid  mirum,  quod  multi  nimiam 
utilitatem  huic  novae  investigandi  methodo  tribuebant  et  nimis  festinanter 
observationibus  adbuc  imperfectis  iudicia  praecipitata  et  bypotbeses  haud  raro 
inanes  firmabant.  Perscrutationibus  vero  experimentisque  denuo  et  accu- 
ratius ab  aliis  institutis  errores  multi,  ab  iuitio  in  observandi  ratione  ad- 
missi, detecti  sunt;  quo  factum  est,  ut  theoriae  a multis  iam  acceptae  re- 
iicercntur.  Quae  cum  ita  sint,  quis  est,  qui  miretur,  hanc  novam  viam 
ab  aliis  vix  tentatam , ab  aliis  iam  relictam  esse,  neque  inde  ad  verum  artis 
usum  tantum,  quantum  a nonnullis  exspectabatur,  utilitatis,  certe  ad  hoc 
tempus,  redundasse. 

Operae  itaque  pretium  mihi  esse  videbatur,  observationes  et  notiones 
aliorum  colligere  atque  phaenomena  et  causas , quae  hisce  disquisitionibus 
tantas  opponunt  difficultates,  exquirere,  ut,  quidquid  mensiones  recte  in- 
stitutae ad  cognoscendos  articuli  coxae  morbos  iam  praestiterint  et  praestare 
possint,  clare  adpareat.  Parum  enim  operae  ac  studii  in  distinguenda 
vera  a falsa  mensionum  utilitate  hucusque  a viris  practicis  collocatum  est, 
et  quamvis  cognitiones  praeclarae  et  experimenta  a medicis  nonnullis  hac 
in  re  instituta  passim  in  commentariis  ac  ephemeridibus  litcrariis  publicata 

exstent,  tot  tamen  supersunt  inter  viros  doctos  dubitationes  et  dissensiones, 
ut  tota  materia  in  chirurgiae  compendiis,  ubi  coxae  morbi  tractantur,  vix 
commemoretur. 

Quae  modo  exposui,  adeo  gravia  censebam,  nt  libellum  de  utilitate 
mensionum  ad  morbos  articuli  coxendicis  cognoscendos  scribere  milii  pro- 
ponerem. Iam  cum  cogitarem  de  optima  tractandi  hoc  argumentum  ratione, 
facile  cognovi,  opus  esse  prae  ceteris  mensione  in  corporibus  sanis,  aeque 
atque  articuli  coxae  affectis  instituenda,  deinde  vero  etiam  accurata  signo- 
rum morbi  exploratione  cognitioneque,  his  denique  comparationem  sympto- 
matum cum  iis,  quae  patefecerit  mensio  illa  accedere  oportere.  Hanc 
viam  praescriptam  in  elaborando  argumento  cum  strenue  persequerer,  ne- 
quaquam spes  mihi  erat,  fore,  ut  doctrinae  de  natura  morborum,  qui  in 
articulo  coxae  sedem  suam  habent,  novi  quid  adderem ; tantum  id  mihi  sumo, 
mea  opera,  quid  a mensione  ad  cognoscendos  istos  morbos  exspectari  possit, 
aliquatenus  demonstratum  esse,  quodsi  autem  ne  id  quidem  attigerim,  ad 
indulgentiam  lectorum  provoco,  quos  ut,  non  quae  praestiti,  sed  quae 
praestare  volui,  respiciant,  enixe  rogatos  cupio. 

Neque  vero  hac  occasione  data  silentio  praeterire  possum  insignem  Exc. 
Guentheri,  praeceptoris  pie  colendi,  liberalitatem,  qua  mihi  et  in 
instituto  clinico  Regio  mortuorum  cadaveribus  mearum  disquisitionum  causa 
uti  benigne  permisit,  et  suis  consiliis,  instrumentis,  libris  explorationes 
meas  adiuvavit,  cui  hic  publice  pro  tantis  benevolentiae  signis  gratias  quam 
maximas  ago;  item  valde  obligatum  me  sentio  amicis  humanissimis,  qui  et 
mihi  et  aliis  corpora  sua  bene  formata  ad  mensiones  in  ipsis  instituendas 
benevole  praebuerunt. 


Si  progressus  in  omnibus  medicinae  disciplinis  recentiori  tempore  factos  respicimus, 
facile  adparet,  praecipue  anatomiae  pathologicae  disquisitionibus  uberioribus  et 
observandi  ratione  accuratiore  permulta  prioribus  medicis  abscondita,  enucleata  et 
detectacsse,  quantumque  hac  via  singulorum  morborum  cognitio  profecerit,  prae  ceteris 
morbi  coxae  articulum  afficientes  exemplo  sunt.  Neminem  enim  fugit,  a scriptoribus 
saeculi  praeteriti  nomen  morbi  alicuius , coxarii  nempe,  nobis  traditum  esse,  quod 
ex  symptomatibus  coxae  affectae  sumtum , omnibus  fere  huius  «articulationis  vitiis 
promiscue  tribuebatur,  et  vix  ullus  erat,  qui  hoc  morborum  genus  «assiduo  et  accurato 
examini  subiiceret,  ac  singuli  cuiusque  naturam  atque  indolem  penitus  eruere  et 
recte  distinguere  studeret.  — Symptomata  nonnulla , quae  coxae  affectiones  qua- 
lescunque plerumque  pariter  prosequi  solent,  medicis  illius  temporis  iaraiam  videntur 
suffecisse,  ut  si  qua  occurrerent,  morbo  eidem,  quem  semel  ea  indicaverant,  conti- 
nuo eadem  adscriberent ; quo  pacto  enim  «alioquin  fieri  potuerit,  ut  tot  tamque  diversae 
de  hocce  malo  opiniones  proferrentur,  quae  signis  quidem  certae  «alicuius  articuli 
coxae  affectionis  haud  dubie  respondebant,  observationi  vero  in  aliis  eodem,  uti 
putabant,  morbo  laborantibus  non  congruebant*?  Dissensio  et  controversia  inter  viros 
eruditos  exinde  orta  theorms  quam  plurimas  de  hoc  malo  provocavit , quae  «ambigui- 
tatem indolis  et  naturae  verae  eius  salis  comprobant. 

Indicium  quidem  principale,  quod  coxa  morbo  affecta  exhibet  et  medicis 
omnium  temporum  perspicuum  erat,  in  eo  positum  est,  ut  membrum  labefactum  modo 
longius  modo  brevius  quam  sanum  adpareat;  cuius  phaenomeni  causa  vera,  qu«am 
diutissime  latens,  potissimum  isti  opinionum  multitudini  et  varietati  originem  dedit. 
Pristini  medici  fere  omnes,  qui  morbum  nostrum  tractarunt,  signum  istud  morbi 
coxarii  videntur  palhognomonicum  habuisse,  unde  factum  est,  ut,  num  id  pluribus 
fortasse  coxae  morbis  commune  sit,  explorare  negligerent.  Singularem  vero 
longitudinis  inter  femur  utrumque  discrepantiam,  in  multis  cox«ae  morbis  occurrentem, 
tantum  abfuit,  ut  vel  in  corpore  nudo  explorarent,  vel  cultro  anatomico  examinarent, 
ut  eius  naturam  inani  saepenumero  argumentatione  eruere  conarentur ; et  quaecunque 
hac  de  re  argumentati  sunt  literisque  mandaverunt,  satis  probfint,  eos  naturam 

atque  indolem  istius  symptomatis  (in  prioribus  quidem  morbi  stadiis)  in  dislocatione 
capitis  ossis  femoris,  vel  in  synoviae  accumulatione  morbosa , vel  in  tumore  articuli 
ipsius,  vel  in  relaxatione  ligamentorum  articularium  et  musculorum  femoris,  vel 
denique  in  destructione  inferioris  acetabuli  marginis  profecta,  quaesivisse.  — Liceat 
opiniones  aliquot  singulatim  commemorare,  ut  videamus,  quatenus  nostrae  aetatis 
medici  a veteribus  hac  in  re  dissentiant. 

Ne  tamen  veterrimorum  medicorum  opiniones  exponendo  tempus  teramus,  iam 
primo  loco  eorum,  quae  statuit  P.  Camperus  1),  generarim  opinioni  I.L.Petiti  acce- 
dens, mentionem  facimus.  Contendit  quidem,  capite  ossis  femoris  synoviae  accumula-  ,? 
tione  morbosa  ex  cavitate  glenoidali  expulso  , membrum  protrahi.  Quae  explicatio, 
etsi  nostra  quoque  aetate  a nonnullis  sustentata,  argumentis  iamiam  physicis  manife-  i 
stim  refutatur;  facile  enim  intelligitur,  nimia  synoviae  accumulatione  ligamentum 
capsulare  et  partes  molles  potius  distendi,  quam  caput  ossis  femoris  ex  cavitate  j 
glenoidali  depelli.  — Fordius2)  porro  cariem  tantum  scrophulosam  articulationis 
coxae  atque  oriundam  inde  anchylosin  et  febrem  Lecticam  depingit,  et  hunc  morbum 
in  universum  coxarium  nominat,  veluf  si  nulla  praeterea  harum  partium  affectio 
accidere  possit;  symptomata  scilicet  eum  exigua  e.g.  claudicationem,  dolorem,  iamiam  : i 
cariem  ipsam  vel  saltem  dispositionem  ad  eam  exhibere  ostendit.  Causam  exten-  i 
sionis  membri,  abeo  ceteroquin  bene  cognitae,  omnino  non  exposuit. — Porta-  j 
lius  3) , cui  posthac  Vidal  de  Cassis4)  assentiebat , intumescentiam  glandulae  j 
synovialis  (immerito  sic  nominatae,  uti  Bichat  demonstravit),  materie  scrophulosa 
impletae  et  induratae,  qua  tandem  caput  ossis  femoris  ex  acetabulo  depellatur  et  ! 
membrum  affectum  longius  fiat,  morbum  efficere  contendit.  Argumentum  sententiae 
suae  ex  disquisitionibus  anatomicis  articulorum  vel  luxatione  vel  carie  labefactorum 
sumsit,  in  quibus  telas  acetabuli  haud  raro  luxuriantes  et  intumescentes  invenit.  ;i 
Quaeritur  tamen,  num  hae  mutationes  initio  iam  adfuerint,  nec  ne;  nam  vix  cogi-  i; 
tari  potest,  caput  ossis  femoris  sola  inflammatione  pinguedinis,  in  acetabulo  sitae, 


1)  P.  Camper,  Kleinere  ScJiriffcn.  Leipz.  1784.  Brief  iib.  d.freiw.  Hinken  d.  Kinder . 

2)  Ford,  Bemerk.  iib.  d.  Krankh.  d.  Hiiftgelenkes.  Lond.  1794.  vbers.  Breslau  1795. 

3)  Portal,  Beobachtungen  uber  d.  Natur  u.  Behandlungsart  der  Rhaehitis,  Paris  1797.  ^ 
Leipzig  1798,  pag.  200. 

4)  Vidal  de  Cassis,  Traite  de  pathologie  externe,  Paris  1839.  Toni.  II.  pag.  420. 

dislocari  posse,  quia  non  solum  musculis  fortibus  et  tenacibus  sed  etiam  totius  corpo- 
ris onere  in  eiusdem  statu  erecto  continuo  retinetur.  — Eodem  fere  modo  rem  explicat 
Desaultus  5) , qui  tamen  causam  dislocationis  a contusae  telae  cartilagineae  intu- 
mescentia deducit.  Quae  quidem  theoria  defensores  fere  nullos  nacta  est,  haud 
dubie , quod  contusio  et  intumescentia  telae  cartilagineae  principiis  et  anatomicis  et 
physiologicis  nimis  repugnant.  * — Albersius  6)  et  Fickerus  7),  Brownii  doctrinae 
dediti,  inflammationem  asthenicam  articuli  coxae,  semper  cariem  et  suppurationem 
secum  ferentem,  proponunt,  et  luxationi  capitis,  a glandulae  articularis  intumesccn- 
ii  a oriundae,  praecipue  extremitatis  prolongalionem  adscribunt.  Hi  quoque  sententiam 
suam  eo  confirmari  arbitrantur,  quod  in  cadaveribus  acetabulum  magis  minusve 
repletum  atque  partes  vicinas  varie  destructas  invenerant ; at  vero  iisdem  argumentis, 
quae  Portalii  obstant  demonstrationi,  refutantur. — Duplicem  opinionem  Boyerus  8), 
qui  antecessorum  sententias  comparavit  et  combinavit,  explicare  studuit.  Theoria 
enim  Petiti  et  Camperi  argumentis  mechanicis  ab  eo  refutata,  luxationis  mecha- 
nismum defendit  aut  intumescentia  cartilaginis  acetabuli,  ligamenti  teretis  et  glandulae 
synovialis,  quibus  caput  ex  acetabulo  expellatur,  aut  destructione  supercilii  acetabuli 
cariosa,  qua  proinde  discessus  capitis  ossis  femoris  efficiatur.  Ulriusque  affectionis 
diagnosin  eo  certiorem  fieri  contendit,  quod  hic  iam  ab  initio  membrum  valde  protra- 
ctum dolorque  vehemens  sit  et  tumor  in  superiore  femoris  parte  deficiat,  signa  vero 
contraria  cariem  indicent.  Neutrius  tamen  morbi  decursum  atque  mechanismum  in  se- 
quentibus distinguit,  tantum  de  carie  eiusque  exitu,  luxatione  iam  facta,  disserit,  neque 
de  partium  mollium  (cartilaginum,  ligamentorum  et  pinguedinis)  intumescentia , quae 
in  cariem  verti  dicitur,  verba  facit.  Observationes,  quae  accedunt  in  aegrotis  iis,  quos 
sanatos  esse  contendit,  factae  fere  omnes  protrusi  et  extensi  femoris  exempla  exhi- 
bent. — Larreyus9)  femorocoxalgiam  nihil  aliud  esse  statuit,  quam  inflammatio- 
nem coxae  chronicam,  membrique  propulsi  et  extensi  causam  in  relaxatione  et  paralysi 
musculorum  ligamentorumque,  inprimis  ligamenti  teretis  ponit.  Saltem  in  cadave- 

5)  Desaclt,  Oeuvres  chirurgicales.  Tom.  I.  p.  314.  Paris  1798. 

6)  Albers  und  7)  Ficker,  Beantworiung  der  Preisfrage:  ,,  Worin  hesteht  eigenllich 
das  Uebel,  das  unler  dem  Nainen  des  ( sogenannten ) freiwilligen  Hinkens  der  Kinder  bekannt 
Uti  “ Wien  1807. 

8)  Boyer,  Chirurgische  Krankheiten  , Bd.  IV.  p.  311  — 325. 

9)  Larrey,  Memoires  de  chirurgie  militaire.  Tom.  IV.  Paris  1817. 

ribus,  quae  aperuit,  cartilagines  nunquam  tumidas,  inio  tenues  et  tabescentes  invenit. 
Huius  quoque  viri  celeberrimi  opinioni  de  membri  extensione  multi  adsentiebant,  inter 
quos  Chelius  seriusque  Frickius  nominandi  sunt.  — Iam  adRusTii10)  theoriam 
valde  celebratam,  in  qua  medici  permulti  e.  g.  Sansonus  11),  Berardus  12)  aliique 
etiamnunc  acquiescunt,  pervenimus.  Exposita  est  in  illo  libro,  quem  scripsit  de 
Arthrocacologia,  ubi  quidem  ostendit,  coxalgiam , ab  initio  malum  vere  dynamieum,  t 
indolem  atque  naturam  inflammationis  membranae  medullaris  vasculosae  prae  se  ferre, 
quam  serius  sequatur  caries,  initio  penitus  in  capite  ossis  femoris  latens  (caries 
profunda  centralis),  inde  vero  sensim  sensimque  ad  eiusdem  superficiem  progrediens  ; 
atque  in  hoc  progressu  non  solum  illud  intrinsecus  dissolvi  et  destrui,  sed  etiam  partes 
vicinas  quasque  pariter  exedi ; tandem  vero  caput  ipsum  emollitum  et  amplificatum  ex 
articulo  suo  expelli.  Observationes  tamen  anatomicae 13),  quas  ad  sententiam  suam 
comprobandam  addidit,  solam  cariem  in  partibus  modo  enumeratis  existere  posse  affir-  I 
mant;  quare  tota  eius  theoria,  capitis  ossis  femoris  amplificationem,  procidentiam, 
descensum,  et  hinc  pendentem  membri  extensionem,  amplectens,  argumentis  certis  caret. 
Causam  igitur  extensionis  ipsius,  ex  ossis  affectione  organica  profectae,  in  capite  » 
femoris  intumescente  quaesivit,  istamque  extensionem  nonnunquam  ad  duorum  adeoque 
trium  pollicum  longitudinem  increscere,  observationes  eius  testantur.  Quis  tamen  est, 
quin  hanc  expositionem  examinando  cum  de  capitis  femoralis  ambitu  aucto,  tum  de 
carie  penitus  inibi  telam  osseam  destruente,  merito  dubitet,  quae  etiamsi  vere  occurrerit, 
tantum  tamen  ossis  tumorem,  ut  membrum  eo  affectura  duobus  vel  tribus  pollicibus 
alterum  longitudine  excedat,  certo  nunquam  efficere  potuerit.  Iam  vero  efficacitas  ferri 
candentis  in  restituendo  saepenuinero  intra  paucos  dies,  quid  quod  nonnullas  horas, 
membrum  aegrotans  ad  iustam  longitudinem,  profecto  neque  in  auferendo  capitis 
ossis  femoris  tumore  neque  in  sananda  ista  penitus  obstrusa  carie  tam  promtam  sese 
exhibeat.  — Nihilominus  Langenbeckium  14)  hanc  Rustii  sententiam  generatim 

10)  Rust,  Artlirokakologie  od.  uber  d.  Verrenkungen  aus  innem  Bedingng.  Wien  1817. 

1 1)  Sansox,  Dictionnaire  de  meti,  etehir  prat.  — Art.  Osteite  1834. 

12)  Berardijs,  Diet.  de  medecine.  Art.  llanche  1837. 

13)  l.c.  pag.  17. 

14)  Laxgenbeck,  JSeue  Bibliotliek  fur  Cldrurgie  u.  OpJithalmoIogie  1815 — 1822. 
Bd.  I.  Rust,  Arthrokakologie  p..  497  — 550;  Bd.  II.  Volpt,  Abhandl.  uber  die  Coxaigie 
p.  509;  Bd.  III.  Des  Verf  Zusiilze  zu  dieser  Abhandlung  p.  30  — 48. 

approbavisse  comprehendimus,  quamquam  ex  annotationibus  eius  ad  Rustii  etVotPEii 
scripta  manifesliin  eluceat,  ipsuin  affectionis  sedem  praecipuam  in  acetabuli  margi- 
nibus et  in  capitis  femoris  superficie  quaesivisse,  neque  vero  eiusdem  intumescentiain 
neque  cariem  intus  in  eo  latentem  (centralem)  unquam  observasse.  Membri  porro 
expulsionem  et  extensionem  destructa  margine  acetabuli  inferiore,  deminutionem 
contra  eiusdem  margine  superiore  deleta  accidere  contendit.  — Obscurius  etiam 
Yolpeius  de  femore  protracto  , huiusque  vitii  causis  et  progressu  disserit ; verbis 
expressis  enim , antecessorum  opinionibus  refutatis , causam  mali  aut  a vi  quadam 
propellente,  quae  acetabuli  et  capitis  femoris  cartilaginibus  insit,  aut  ab  adipe  in 
cavitatis  glenoidalis  fundo  accumulata  repetendam  esse  statuit. 

His  aevi  antecedentis  de  morbo  nostro  opinionibus  et  commentis  multa  praeterea 
addere  possemus;  at  mittimus  haec,  et  iam  quid  recentiores  scriptores,  qui,  accuratiori 
observandi  methodo  confisi,  theorias  illas  deinceps  reiecerunt,  de  eo  promulgaverint, 
exponamus.  — Celeberrimi  inprimis  Brodieri  13)  disquisitioni  fructuosae  de 
morborum  coxae  phaenomenis 9 opinionem  clariorem  debemus,  quam  nostrae  aetatis 
medici  secuti  sunt.  Ut  enim  femur  vel  nimis  longum  vel  curtum  deprehendatur, 
plerumque  in  causa  esse  pelvis  habitum  peculiarem,  in  alterutro  latere  vel  depressae 
Tei  sursum  tractae , primus  bene  demonstravit  et  experimentis  comprobavit,  etiamsi 
antehac  iam  I.  Hunterus  tale  quid  promulgaverit.  Namque  in  observationibus 
institnendis  prae  ceteris  ad  principia  pathologico -anatomica  incubuit,  atque  sedem 
morborum  coxae,  quod  spectat  ad  partes  articulationem  constituentes,  variam  esse 
docuit,  quapropter  in  libro  suo  nihil  de  morho  coxario  aliisve  eiusmodi  nominibus 
generalibus,  sed  singulatim  de  morbis  ligamentorum,  membranae  synovialis,  carti- 
laginum, ossium,  bursarum  mucosarum  etc.  disseruit.  Affectiones  vero  plurimas, 
quas  scriptores  morbi  coxarii  nomine  amplexi  sunt,  potissimum  a cartilaginum 
exulceratione  proficisci,  ostendit,  utpote  quae,  ad  ossa  translata,  abscessum  in 
cavitate  glenoidali  generet.  Notatu  tamen  dignissimum  illud  est  argumentum,  quo 
; «declarat,  quando  femur  alterutrum  solito  longius  deprehendatur,  nequaquam  reapse 
> llongius  id  esse  factum,  sed  ita  tantum  videri ; quoties  enim  aegroti  supini  porrigebantur, 
quo  fiebat,  ut  membrum  morbo  affectum  primo  adspectu  duobus  vel  tribus  pollicibus 

15)  Brodie  , Pathological  and  Surgical  Observations  on  diseases  of  the  joints. 
London  1818.  iibersetzt  voti  Holscher.  Hannover  1821. 

alterum  longitudine  excedere  videretur,  toties  adcurate  femora  metiendo  patellam  in 
utroque  latere  a spina  anteriore  superiore  ossis  ilei  pari  intervallo  remotam  invenit. 
Simulabit  igitur  alterutrum  femur  auctam  longitudinem,  pelve  nimis  axin  corporis  versus 
inclinata,  quo  fit,  ut  crista  ossis  ilei  ibidem  ascendat.  Idem  ex  habitu  corporis  erecto 
facile  patet,  in  quo  aegrotus  pondus  corporis  sui  pedi  sano  sustentandum  tradit,  crus 
et  femur  huius  lateris  extendens,  alterius  vero  solute  demittens;  quemadmodum  igitur 
membrum  affectum  ad  eum  finem  protinus  ponitur,  ut  corporis  aequilibrium  magis 
servetur,  non  vero  ut  eius  pondus  in  eo  quiescat,  pelvim  aeque  in  hoc  latere  demitti, 
necesse  est.  Dum  vero  pelvis  hoc  modo  inclinatur,  simul  columna  vertebralis  latus 
oppositum  versus  flectitur;  quare  cum  humerus  quoque  alter  altius  altero  positus  sit, 
totius  corporis  habitus  a norma  alienatus  nobis  sese  offert.  Si  tamen  aegrotus  per 
aliquot  hebdomades  supinus  iaceat,  corpore  exporrecto,  symptomata  plerumque  ultro 
evanescunt,  nisi  fortasse  morbus  diutius  sibi  commissus  gravior  factus  sit,  ita  ut  par- 
tium conformatio  situi  tamdiu  vitioso  tandem  sese  accommodaverit.  — HaecBRODiERi 
de  natura  mali  notio  veritati  consentanea,  quam  unusquisque  chirurgus  mensione 
instituenda  comprobare  potuerit,  per  longum  annorum  intervallum  a medicis  utpluri- 
niurn  neglecta  est,  donec  Celeberr.  Frickius  16)  ulterius  eam  prosequeretur.  Rustii 
theoria  in  eius  scriptis  argumentis  tara  anatomicis  quam  mechanicis  refutata,  membri 
affecti  extensionem  , nisi  pelvis  dimissio  mensuris  hunc  ad  finem  factis  ad  oculos 
demonstrata  sit,  usque  dubiam  habendam  esse  declarat;  neque  capite  femoris  ampli- 
ficato et  dislocato , aut  propter  pinguedinem  in  acetabulo  accumulatam  aut  propter 
ligamentorum  cartilaginumque  tumorem,  tantam  membri  extensionem,  quanta  in 
prioribus  coxarthrocaces  stadiis  plerumque  invenitur,  fieri  posse,  experimentis  com- 
probavit, Capitis  quidem  ossis  femoris  in  cadavere  ex  articulatione  soluti , ceteris 
partibus,  quantum  fieri  potuit,  non  laesis,  superficiem  linteo  circumdedit,  ita  ut  diameter 
eius  quatuorvel  sex  lineis  amplificaretur;  capite  deinde  ad  aperturam  acetabuli  repo* 
sito,  membrum  aegrotum  proinde  atque  alterum  accurate  metiendo  fere  aeque  longum 
deprehendit;  idem  cavitate  glenoidali  linteo  carpto  repleta  evenit.  Causam  igitur 
insignis  huius  experimenti  eventus  directioni  colli  ossis  femoris  magis  horizontali 


16)  Fricke,  Annalem  der  ckirurg.  Abtheilung  des  allgemeinen  Krankenhauses  inHam • 
lurg.  2.  Band  1833.  Ucber  Coxalgie  und  Coxarthrocace. 


15 


adscripsit,  quam  caput  ex  acetabulo  egrediens  sequi  coactum  sit,  quo  in  situ  non 
inultum  ad  membri  extensionem  conferre  possit.  De  experimenti  veritate  perinde 
atque  de  argumentationis  inde  manantis  ratione  profecto  dubitari  nequit ; priusquam 
tamen  vir  meritissimus  istam  intervallorum,  quibus  partes  pelvis  et  femoris  prominentes 
in  pelvis  demissione  a se  invicem  removentur,  a norma  aberrationem  accuratius 
perpendisset,  hisce  experimentis  nimis  festinanter  valedixit  mensiones  iamque  in 
aegrotis  ex  coxa  laborantibus  instituit,  quibus  membrum  affectum,  quod  primo  adspectu 
propter  pelvis  demissionem  nimis  longum  ipsi  videbatur,  eodem  fere  tempore  re  vera, 
uti  putabat,  brevius  invenit.  Hanc  membri  contractionem  seu  deminutionem  veram, 
quam  eiusdem  extensionem  spuriam  (sit  venia  verbis)  feresemper  aequipararc  statuebat 
— ita  ut,  quando  membrum  labefactum  primo  intuitu  e.  g.  3'"  — longius  esse 
videbatur,  idem  totidem  pollicibus  ac  lineis  revera  brevius  inveniretur  — , pendere  a 
compressione  cartilaginum  acetabulum  et  caput  ossis  femoris  obducentium,  quam 
caput  femoris  musculis  irritatis  et  contractis  profundius  ad  cavitatem  articularem 
adpressum  efficiat,  demonstrare  studuit;  idemque  in  coxarthrocace  fieri  putabat. 
Simili  errore  videtur  esse  captus , cum  experimento  quodam  in  cadavere,  omnibus 
femoris  musculis  circa  coxae  articulum  discissis,  membrana  vero  capsulari  integra 
relicta , haud  dubie  propter  fortuitam  pelvis  attractionem , membrum  primo  adspectu 
brevius  visum,  mensurando  vere  longius  deprehenderet,  eiusque  rei  opportunitatem, 
ad  aegrotorum  observationes  translatam,  in  musculorum  et  ligamentorum  relaxatione 
quaesivit,  quam  coxalgiae  signum  pathognomonicum  esse  opinabatur.  — Non  solum 
vero  e Celeberr.  Weberi17)  experimentis  notissimis  de  aere  pressu  suo  coercente 
articulum  aere  vacuum,  ex  quo  caput  ossis  femoris,  aere  in  arliculi  cavum  non 
influente,  non  nisi  maxima  vi  protrahi  potest,  sed  etiam  ex  cartilaginum  constructione 
anatomica  et  conditione  physiologica,  quae  tantae  earum  comprimendi  facultati,  ut 
caput  femoris  iara  musculorum  contractione  perspicue  profundius  ad  cavum  articuli 
detrudi  possit,  nimis  repugnant,  «apertum  fit,  neque  hanc  neque  illam  causam  efficere 
posse , ut  membrum  aegrotum  a meliente  chirurgo  aut  nimis  longum  aut  breve 
deprehendatur.  — Celeberr.  Frickii  repetitam  exinde  theoriam  peculiarem  de  membri 
deminutione  vera,  quamquam  id  nimis  longum  esse  videatur,  et  quae  de  distinguenda 


17)  Weber,  TJeler  Mechanik  der  Gelenke . Mueller/s  Arcldv  1836. 

coxarthrocace  a coxalgia  refert,  Gaedechenius  18)  illis  suis  disquisitionibus  hunc  in 
finem  institutis  redarguit.  Experimento  enim,  quo  alterum  membrum  fixum,  alterum 
sursum  ex  statu  suo  solito  simul  cum  pelvi  adtollebatur,  indicium  principale  coxalgiae 
imitari  conatus  est ; et  profecto,  cum  in  cadavere  ita  posito  membra  metiretur,  id  quod 
initio  nimis  breve  videbatur,  reapse  nimis  longum  deprehendebat.  Item  coxarthrocaces 
signum  suspectum  in  hoc  experimento  simul  in  oculos  cadit ; demissa  enim  modo  indi- 
cato pelvi,  membrum,  quod  parti  eius  declivi  adhaeret,  adspectu  quidem  longius 
reperitur , quodsi  autem  trochanter  maior  eodem  tempore  ad  cristam  ossis  ilei  adpro- 
pinquatur,  idem  membrum  metienti  chirurgo  brevius  apparet.  Distantia  nimirum  inter 
trochanterem  maiorem  atque  spinam  anteriorem  superiorem  ossis  ilei,  prout  pelvis 
magis  minusve  ad  latus  oblique  declinata  est , modo  brevior  modo  longior  redditur, 
cuius  quidem  intervallorum  mutatae  rationis  totum  membrum  particeps  esse  oportere, 
facile  intelligitur.  His  ergo  experimentis  ipsis  varii  isti  chirurgorum  errores , de 
quibus  infra  paulo  uberius  loquemur,  potissimum  tribuendi  sunt.  — 

Iamiam  omnes  istae  disquisitiones  et  controversiae,  quas  supra  exposuimus, 
satis  nos  docent,  in  mensionibus  instituendis  et  iudicandis  cautissime  nobis  agendum 
esse,  ne,  priusquam  cura  de  subtilitate  illa  eximia,  qua  perficiendae  sunt,  tum  de 
errorum  istorum  turba,  quibus  facillime  hac  in  re  implicamur,  evitanda,  eruditi 
simus , nimis  festinanter  iis  in  aegrotorum  exploratione  utamur  et  confidamus.  — 
Prae  ceteris  autem,  ut  investigatio  nostra  fini  proposito  rospondeat,  eertosque  ferat 
fructus,  necessarium  est,  ut  optimam  primum  membra  metiendi  et,  quod  spectat 
longitudinem  ipsorum , invicem  comparandi  viam  indicemus,  utpote,  qua  cognita, 
certius  de  subtilitatis , dura  illa  utimur,  facultate  iudicium  ferre  poterimus;  deinde 
vero  impedimenta  et  difficultates  in  aestimanda  eius  ratione  eruamus , quae , cura 
articuli  coxae  structura,  tum  ossium  prominentium  (a  quibus  orditur  et  ad  quae  redit 
mensura)  mutuis  et  inconstantibus,  secundum  varium  pelvis  et  membrorum  habitum, 
distantiis  accurate  respectis  et  perpensis , nobis  patefiunt.  Ex  hac  introductione  ex- 
perimentisque hunc  ad  finem  in  hominibus  bene  formatis  vivis  et  mortuis  institutis, 
iudicare  demum  nobis  licet,  num  mensionis  ope,  quandoquidem  certa  quaedam 
articuli  vitia  prodit , diagnosis  quorundam  coxae  morborum  certior  fieri  possit. 


18)  Gaedechen  , Physiologie  des  Hiiflgelenkes . Hamburger  Zeitschr.  G.  Bd.  1837. 

Nimis  prolixe  fortasse  argumentum  nostrum  cuidam  tractare  videamur,  si  ratio- 
nem exponamus,  qua  mensio  instituenda  sit;  nam  facile  unusquisque  opinetur, 
haud  in  magno  discrimine  positum  esse,  quo  modo,  qua  data  opportunitate  et 
quibusnam  instrumentis  distantias  supra  commemoratas,  ad  membrorum  inferiorum 
longitudinem  recte  explorandam,  metiamur.  Quoniam  vero  paulo  post  ex  disqui- 
sitione nostra  patebit,  nonnullis  interdum  rem  premi  difficultatibus,  quae,  etsi 
leves,  magnopere  tamen  obsunt  mensioni,  et  quominus  id  prestet,  quod  ab  ea 
exspectatur,  impediunt,  eam  metiendi  methodum  brevi  indicabimus,  quae  ex  nostra 
sententia  fini  proposito  maxime  videtur  respondere. 

Quod  attinet  igitur  prae  ceteris  opportunitatem,  qua  exspectari  potest,  frugi 
fore  mensionem,  unusquisque  intelligit,  membrorum  comparationem  ad  vitium 
quoddam  articuli  coxae  investigandum  in  iis  tantum  corporibus  concessam  esse , ubi 
pelvis  artuumque  inferiorum  conformatio  in  universum  normae  respondet.  In  quibus 
contra  convenientia  partium  aut  propter  pelvim  deformem , aut  propter  femoris  vel 
cruris  curvaturam  in  uno  vel  altero  latere  eximiam , uti  post  rhacliititem  vel  osteo- 
malaciam superatam  plerumque  fieri  solet,  turbata  est,  haud  fere  unquam  certi  quid 
ex  mensionibus,  articuli  coxae  affectionis  cuiusdam  fortuito  ortae  causa  institutis, 
coniici  potuerit.  Nec  quispiam  non  dubitet,  quin  post  fracturas  obliquas  et  commi- 
nutas ossium  cruris  et  femoris,  praecipue  vero  post  colli  femoris  fracturam  et  secutam 
inde  pseudarthrosin,  cum  membrum  labefactum,  sanatione  quidem,  si  qua  est  facta, 
ex  lege  semper  brevius  relinquitur,  mensiones  eandem  ob  causam  in  coxae  morbis 
serius  accedentibus  aliquid  proficiant:  aequalitate  enim  et  congruentia  partium  inter 
se  comparandarum  in  alterutro  latere  sublata,  nisi  haec  inaequalitas  a morbo  articuli 
coxae  ipsius  pendeat,  nullam  tunc  utilitatem  ex  mensuris  ad  coxae  affectiones  aestiman- 
das redundare  posse,  nemo  profecto  negabit.  Quodsi  tamen  verum  est,  mensiones  in 
istis  solum  aegrotis  ad  quoddam  coxae  vitium,  quo  laborant,  accuratius  cognoscen- 
dum conferre  posse , ubi  pelvis  et  membrorum  inferiorum  integritas  ceteroquin 
servata  est,  inter  eosdem  multi  certo  reperiantur,  in  quibus  morbi  natura  — si 
quidem  solis  mensionibus  diagnosin  confirmari  posse  confidamus  — uno  vel  altero 
vitio  commemorato  simul  accedente,  omnino  erui  nequeat. 

De  mensurandi  vero  methodo  ipsa  perinde  atque  de  impedimentis,  quae  propter 
partium  formationem  iustae  distantiarum  demensioni  semper  obstant,  haec  fere 

C 


18 


monere  ratum  ducimus.  Aegroto  in  planitie  firma  prostrato  et  exporrecto , spina 
utraque  cristae  ossis  ilei  anterior  superior  digito  figitur  et  mensura  firma  (illi,  qua 
sutores  utuntur  haud  dissimili),  cui  pollicum  et  linearum  index  inscriptus  est, 
paribus,  si  fieri  potest,  huius  spinae  et  malleoli  externi  locis  vicissim  in  utro- 
que latere  adaptatur,  quo  facto  distantiae  ita  detectae  et  notatae  inter  se  com- 
parantur. Articulos  coxae  et  genu  in  mensione  perficienda  extendi  oportet,  etiamsi 
nonnulli  hortantur,  ut  in  flexuris  genu  fortuito  accedentibus  terminus  mensionis 
alter  aut  in  patella  aut  in  capitulo  fibulae  quaeratur;  cum  yero  illa  nimis  mobilis 
sit,  atque  hoc  difficilius  distinguatur , locum  firmum  et  certum  mensurae  adaptandae 
yix  praebere  possunt,  praesertim  si  a distantiarum  mutatione  inter  spinam  anter. 
super,  ossis  ilei  et  articuli  genu  eminentiam  discesseris,  quae  in  femoris  flexione, 
(etsi  in  utroque  membro  inferiore  aeque  fere  sit  restituta),  facillime  accidit.  — Ean- 
dem ob  causam  multum  refert,  quibus  locis  mensura  ipsa  adaptetur,  nam  licet  iam  satis 
sit,  distantiam  inter  pelvim  et  trochanterem  maiorem  utriusque  lateris  cognoscere, 
e.  g.  cum  mutationes  organicas  in  articulo  coxae  ipso  metiendo  eruere  studemus, 
trochanter  maior  tamen  nimis  globosus  et  mobilis  est,  eamque  ob  causam  mensioni 
iustae  locum  certum  et  fixum  haud  suppeditat.  Idem  fere  de  aliis  locis,  quae  hunc 
in  finem  a nonnullis  proposita  sunt , e.  g.  de  patella , de  margine  condyli  tibiae 
externo  aliisque  valet,  quapropter  spinae  anter.  super,  ossis  ilei  et  malleolo  externo, 
utpote  locis  valde  eminentibus,  bene  distinctis  et  minus  mobilibus  prae  ceteris  men- 
sura adaptanda  est.  Attamen  probe  notandum  est , ne  haec  ipsa  quidem  loca  ob 
nimis  aequabilem  et  rotundam,  vel  certe  obtusam  superficiem,  quam  metientibus 
offerunt,  fini  proposito  semper  responsura  esse.  Praeterea  cutis , etsi  digito  tensa 
sit,  huc  et  illuc  loco  suo  facillime  movetur,  quod  aeque  aliquantulum  de  subtilitate 
mensionis  detrahere  facile  patet.  — Neque  minus  monere  mihi  opus  videtur,  mensio- 
nem multo  magis  etiam  suspectam  fore,  si  quis  lino  ductili  in  ea  perficienda  usus 
fuerit;  tale  enim  filum  non  solum  facillime  in  utroque  latere  inaequaliter  extenditur, 
sed  etiam  ad  partium  mollium  superficiem  passim  convexam  se  applicat,  ideoque 
distantiam  directam  inter  finem  utrumque  nunquam  iuste  indicabit;  quam  ob 
causam  regula  lignea,  cuius  supra  facta  est  mentio,  hic  utamur,  necesse  est.  — Iam 
vero,  quoties  intervalla  indicata,  quoad  fieri  potuit,  accuratissime  et  diligentissime, 
et  quidem  egregia  data  opportunitate  metiebamur , aliique  eandem  mensionem  repe- 


tebant,  tdties  factum  est,  ut  discrimen  duarum  vel  trium  adeoque  plurium  linearum 
observaretur,  unde  conclusimus,  levem  eiusmodi  differentiam  neque  multi  facien- 
dam neque  metientibus  vitio  vertendam  esse.  — Sic  e.  g.  vir  quidam  vivus,  in  quo 
ad  modum  supra  indicatum  prostrato  et  ad  amussim  exporrecto,  pelvi  primum 
explorata , quae  normae  prorsus  respondebat,  illa  experimenta  ter  iteravimus,  nobis, 
quod  mensionis  spectat  subtilitatem  et  locorum,  unde  exiit  et  quo  rediit  mensio 
nostra,  opportunitatem , haec  suppeditavit  specimina: 

Distantiarum  mensurae  inter  spinam  anter.  super,  ossis  ilei  et  malleolum  exter- 
num cruris  eiusdem  lateris  factae  exhibuerunt 


in  latere  dextro,  in  sinistro,  atque  ita  differentiam 


prima  vice 
altera  - 
tertia  - 


34"  9"' 
35"  2'" 
34"  9"' 


35"  2'" 
35"  1"' 
34"  8"' 


3'" 

1'" 

1"' 


extremitas  sinistra 
, quibus  — dextra 


— dextra 
longior  esse  videbatur  ; 

Distantiarum  mensurae  inter  superiorem  symphyseos  ossium  pubis  marginem  et  malleo- 
lum externum  factae , exhibuerunt 

in  latere  dextro , in  sinistro,  atque  ita  differentiam 
prima  vice  31"  6"'  31"  5"'  1'"  extremitas  dextra 

secunda  - 31"  2'"  31"  5'"  3"'  , quibus  — sinistra 

tertia  * 31"  1'"  31"  4/y/  3"'  — sinistra 

longior  esse  videbatur; 

Distantiarum  mensurae  inter  spinam  anter.  super,  ossis  ilei  usque  ad  superiorem 
trochanteris  maioris  limbum  eiusdem  lateris  factae  exhibuerunt 

in  latere  dextro,  in  sinistro,  atque  ita  differentiam 


prima  vice 

3"  4'" 

3"  1"' 

3"'  \ 

i extremitas  dextra 

secunda  - 

3"  2'" 

3"  4'" 

2"' 

, quibus 

— sinistra 

tertia 

3"  1§'" 

3"  3'" 

iH 

1 

— sinistra 

longior 

esse  videbatur. 

Haud  magis,  immo  minus  prospere,  alia  experimenta,  pari  modo  cum  in  hominibus 
vivis  tum  mortuis  comparationis  causa  repetita,  successerunt , quare  iure  meritoque 
nobis  concludere  liceat , mensiones  etsi  insigni  animi  attentione  et  diligentissime  ab 
aliis  institutas,  vix  prosperius  nostris  evenisse.  Ceterum  commemoratu  dignum 

est,  distantias  easdem  utriusque  lateris  in  cadaveribus  optime  formatis,  locis 
mensurandis  acuum  ope  fixis,  fere  semper  ita  inter  se  discrepasse,  ut  commo- 
dulatio partium  aequiparantium  perfecta  vix  unquam  in  rerum  natura  nobis  occurrere 
videatur. 

Hanc  ipsam  ob  causam  haud  satis  mirari  possumus,  quod  medicis  per- 
multis, vel  una  tantum  in  aegrotis  facta  mensio,  de  cuius  successu  et  perfectione  ne 
dubitant  quidem , sufficiat  ad  certam  inde  de  morbi  natura  ferendam  sententiam, 
utique  enim  specimina  nostra  nullam  dubitationem  relinquunt,  eiusdem  mensionis  ab 
aliis  repetitae  forsitan  eventum  a priori  admodum  discrepantem  futurum  fuisse.  — 
Iam  vero  iuste  quaeritur,  quaenam  utilitas  in  morbis  articuli  coxae  recte  cogno- 
scendis a mensione  exspectari  possit , cum  mensurarum  fides  tam  incerta  et  varia 
bilis  inveniatur?  Et  quid  de  illarum  observationum  veritate  censeamus,  quarum 
nonnulli  scriptores , utpote  quibus  vera  morbi  indoles  et  sedes  prodatur , praeci- 
puam mentionem  faciunt,  si  quidem  duarum  vel  trium  linearum  discrimine,  quod 
mensura  fortuito  exhibuit,  inducti,  membrum  unum  altero  vere  brevius  longiusve  esse 
contendunt? 

Postquam  igitur  distantiam  probabilem  inter  spinam  anter.  super,  ossis  ilei  et 
malleolum  externum  utriusque  lateris , mensione  pluries  a pluribus  repetita  definivi- 
mus, pelvis  habitum  explorare  nobis  superest,  unde  (si  in  hoc  vel  illo  latere  demissa 
sit)  extensionem  vel  deminutionem  ( prolongationem  vel  abbrcviationein)  spuriam 
utriuslibet  membri  proficisci , e sequentibus  patebit.  — Iam  supra  dictum  est, 
errores  quam  maximos  in  doctrina,  quae  morbis  articuli  coxae  occupatur,  eo  exortos 
esse,  quod  medici  multi  istam  a norma  aberrationem  artuum  inferiorum,  quam 
morbi  alicuius  articulo  ipsi  inhaerentis  progressui  adscribebant , leviter  tantum 
exploraverint,  eiusque  causam  ac  naturam  argumentatione  improbabili  assequi 
studuerint.  Disquisitionibus  I.  Hunteri  et  Brodiert  ingeniosis  cognitio  melior  de 
hac  re  imprimis  debetur,  qui  viri  meritissimi  membri  extensionem  (prolongationem) 
in  morbis  articuli  coxae,  plerumque  symptoma  fallacissimum  esse,  ostendunt,  quod 
unusquisque,  pelvem  consulto  aliquantulum  detorquendo,  in  corpore  suo  sano 
imitari  possit.  — Yideamus  nunc,  quaenam  sit  ratio  anatomica  et  mechanica  huius 
extensionis  (prolongationis  sic  dictae  spuriae)  et  quomodo  ea  optime  mensione 
demonstrari  queat. 

Membra  inferiora,  cum  pelvi  in  acetabulo  arcte  adhaereant,  in  eiusdem  motu, 
quo  ad  alterutrum  latus  demittitur  aut  adtollitur,  modo  deorsum  modo  sursum  trahi, 
necesse  est.  Comparantibus  igitur  nobis  tali  in  pelvis  situ  perverso  primum  longitu- 
dinem mutuam  membrorum  inferiorum  , alterum  haud  raro  pluribus  adeo  pollicibus 
altero  longius  reperietur;  iam  vero  deinde  istud  quoque  discrimen,  quod  intercedit  inter 
cristae  ilei  utriusque  lateris  altitudinem , respiciendo,  membri  ipsius  longitudinem  re 
vera  non  esse  auctam,  illico  apparebit.  Eadem  pelvis  demissione  saepissime  articuli 
coxae  morbis  ultro  accedente,  membri  affecti  extensio  efficitur,  quam  tamen  cum  vera 
quadam  artuum  extensione  — si  omnino  aliqua  huiusmodi  ex  articuli  affectione 
producta  unquam  occurrerit  — confundi  non  licet,  etiamsi  hoc  in  aegrotorum 
exploratione  a medicis  saepissime  factum  esse,  morbi  a scriptoribus  expositi  sufficienter 
testentur.  Ob  huius  erroris  frequentiam  cum  utique  maximi  sit  momenti,  singuli  cuius- 
vis istorum  morborum  naturam  perspectam  habere,  profecto  quam  maxime  desideratu 
dignum  est,  methodum  fidam  habere,  qua  extensio , de  qua  quaeritur,  vera  a spuria 
distingui  possit,  inprimis  quia  ratio,  hucusque  ad  eam  rem  eruendam  adhibita* 
assequendo  fini  optato  haud  satis  videtur  respondere.  De  methodo  usitata  breviter 
haec  exponamus. 

Postquam  aegrotus  corpore  exporrecto  plane  prostratus  est,  pelvis  in  latere 
affecto  ultro  demissae  habitum  multi  accuratius  explorari  et  definiri  posse  putabant, 
si  spinis  anter.  super,  ossis  ilei  taenia  transverse  coniunctis,  cui  altera  deinde  e 
regione  eiusdem  spinae  altius  positae  versus  latus  oppositum  recta  via  et  in  planum 
transducia  confertur,  distantiam  verticalem  intra  anguli  sic  formati  crura,  inde  a 
spina  anter.  super,  inferius  sita  usque  ad  lineam  horizontalem,  digitorum  ope  meti- 
rentur. Iam  cum , hac  distantia  definita , quatenus  pelvis  in  hoc  latere  demissa  est, 
iuste  indicetur,  inde,  siquidem  ea  discrimen  altitudinis  inter  calces  aequabat,  et 
praesertim  si  mensiones  inter  spinam  anter.  super,  ossis  ilei  et  malleolum  externum 
utriusque  lateris  factae  circiter  inter  se  congruebant , membrum  iustae  esse  longitu- 
dinis et  tantum  simulare  incrementum  (prolongationem  spuriam),  concludebant;  sin 
contra  calcem  alteram  magis  etiam  quam  pelvem  in  uno  latere  demissam,  simulque 
distantiam  inter  spinam  et  malleolum  externum  in  eodem  latere  maiorem  quam  in 
opposito  deprehendebant,  membri  longitudinem  vere  auctam  duntaxat  concludi  posse, 
opinabantur.  Quamquam  haec  conclusio  primo  adspecfu  subtilitate  geometrica  niti 

videatur  — si  quidem  mensionis  ipsius  perfectioni  nihil  obstat  ~,  eos  tamen,  qui 
forte  ea  confidant,  in  maximos  errores  induci,  nunc  demonstrabimus. 

Cum  crista  ossis  ilei  inde  ab  acetabulo  versus  spinam  anter.  super,  oblique 
adscendat,  collum  vero  ossis  femoris  ad  trochanterem  maiorem  ex  eodem  loco  sub 
angulo  fere  obtuso  descendat,  apertum  est,  cristam  ipsam  in  pelvis  latere  demisso,  dum- 
modo artus  inferiores  eodem  modo  quo  truncus  positi  et  directi  sunt,  ad  trochanterem 
appropinquari,  in  latere  vero  opposito  a trochantere  removeri.  Haec  itaque  appro- 
pinquatio trochanteris  maioris  et  amotio , mensura , spinae  anter.  super,  ossis  ilei  et 
malleolo  cruris  externo  utriusque  lateris  (uti  punctis  inter  se  mobilibus)  applicata,  iam 
in  corpore  sano , prout  pelvis  magis  minusve  in  uno  latere  est  demissa , diversam 
membrorum  inferiorum  longitudinem  exhibet,  ita  ut  alterum  altero  brevius  esse 
videatur;  eadem  de  causa  calx  quoque  membri  demissi  non  tantundem  ab  altera 
distat,  quantum  pelvis  in  hoc  latere  demittebatur.  Rem  ita  sese habere,  non  solum 
ossium  pelvis  collique  femoris  conformatio  et  articulationis  coxae  mechanismus  in 
universum  testatur,  sed  etiam  mensionibus  a Gaedechenio  primum  ad  hunc  finem 
institutis,  accuratissime  exploratum  est.  Ut  tamen  notion  huius  rei  forsitan  nimis 
etiamnunc  obscura  explanetur,  specimina  haecce  in  conspectu  ponamus*). 

Corpore  membrisque  prostratis  et  ad  regulam  exporrectis,  pelvisque  habitu  a 
nonna  non  aberrante,  mensiones  spatiorum  inter  spinam  anter.  super,  ossis  ilei  et 
malleolum  externum  cruris  utriusque  lateris  factae,  exhibuerunt 


in  latere  dextro, 

prima  vice  32"  11'" 

secunda  vice  32"  IO'" 

tertia  vice  32"  10J"' 


in  latere  sinistro,  ex  quibus  differentia  prodit, 
32"  8'"  3"'  in  latere  dextro 

32"  11"'  1'"  in  latere  sinistro 

33"  147"  in  latere  sinistro, 


quod  si  ex  his  medium  teneatur,  uterque  malleolus  externus  a spina  anter.  super, 
ossis  ilei  in  latere  dextro  32"  10-J"',  in  sinistro  32"  lOy'"  remotus  deprehenditur,  et 


*)  NB.  Quamquam  eandem  disquisitionem  experimenta  in  cadaveribus  quoque  insti- 
tuendo comprobare  tentavimus,  propter  partium  tamen  rigorem  morte  adductum  pelvis 
admodum  difficile  et  pauxillo  tantum  ex  habitu  suo  iusto  promoveri  potuit,  unde  factum 
est,  ut  mensiones  in  iis  factae,  minus  prospere  succederent,  quare,  totam  istam  pericli- 
tationem nostram  hoc  loco  missam  facientes,  tantum  experimenta  in  hominibus  viventibus 
et  sanis  instituta  cum  lectore  communicabimus. 

calces  omnino  aeque  ab  acelabulo  distant.  Ita  quidem  de  aequabili  in  hoc  homine 
partium  conformatione  certiores  facti , eum  in  latere  dextro  pelvim , quantum  fieri 
potuit,  demittere,  simulque  eandem  quam  antea  trunci  et  membrorum  servare  posi- 
tionem iussimus ; quo  facto , spinam  anter.  super,  ossis  ilei  dextri  spina  superiore 
sinistra  2"  1'"  inferius  positam  esse,  ratione  supra  indicata  (lineis  altera  horizontali, 
altera  intra  spinas  super,  ipsas  transverse  ductis),  calcem  autem  dextram  1"  7'" 
tantum  ab  altera  distare,  invenimus,  quare  extensio  membri  inferioris  dextri  spuria 
6'"  minor  esse  videbatur,  quam  ex  pelvis  demissione  sola  coniiciendura  fuisset,  nisi 
hanc  ipsam  differentiam  deminutioni  ( abbreviationi  cuidam  spuriae ) simul  in  eodcin 
membro  propter  trochanteris  maioris  et  cristae  appropinquationem  mutuam  occurrenti, 
tribui  oporteat.  Iamiarn  vero  in  eodem  pelvis  habitu  perverso  distantiam  inter  spinam 
et  malleolum  externum  utriusque  lateris  denuo  emensi  sumus,  atque  ita  deprehendimus  : 


in  latere  dextro, 

prima  vice  32"  2"' 

altera  vice  32"  1'" 

quarum  medium  32"  1^"' 


in  sinistro,  atque  ita  differentiam 

32"  9";  7'"  (in  sinistro  latere) 

32"  8'"  7'" 

32"  8^'"  eandem  diff.  7'"  efficit. 


Hinc  nobis  apertum  fit,  membrum  dextrum  primo  quidem  adspectu  sinistro 
longius  videri,  si  meminerimus,  prolongationem  eiusdem  spuriam  1"  7'"  aequiparare; 
mensura  tamen  facta,  dextrum  sinistro  7'"  brevius  inveniri,  quae  deminutionis  simulatio, 
a pelvis  demissione  pendens  causa  erat,  ut  totum  membrum,  cuius  longitudinem 
mensio  in  pelvis  habitu  solito  32"  10^'"  aequare  nos  docuerat,  9"'  brevius  videretur, 
cum  nunc  longitudinem  32"  l-§'"  tantum  exhiberet. 

In  alio  homine  sano,  pariter  exporrecto  et  examinato,  spinam  anter.  super, 
ossis  ilei  a malleolo  externo, 


prima  vice  35"  3^'" 

altera  vice  35"  4'" 

si  medius  deducitur  35"  3-I'" 


in  latere  dextro,  in  sinistro  distantem  deprehendimus 

35"  2'"  (differentia  = 1§'"  in  latere  dextro) 
35"  4"';  ex  quibus  numeris, 

35"  3'",  differentia  aequat  -J'". 

Pelvis  deinde  in  latere  sinistro  eatenus  demissa  erat,  ut  spina  anter.  super, 
ossis  ilei  ibidem  I"  1-J-7"  inferior,  quam  in  latere  dextro,  reperiretur , calx  vero 
sinistra  tantum  10"'  alteram  superaret.  Mensiones  deinde  in  eodem  pelvis  habitu  a 
spina  usque  ad  malleolum  externum  factae, 

in  latere  dextro,  in  latere  sinistro 

prima  vice  35"  8'"  34"  8'"  differentiam  12'" 

altera  vice  35"  9'"  34"  11"'  et  IO"7  indicabant, 

quarum  medium  35"  8j"'  34"  9^'"  differentiam  11"'  aequat. 

Iam , quae  modo  exposuimus , pari  modo , uti  supra , comparando  et  compu- 
tando : 

pelvis  demissionem  in  latere  sinistro  ...  . * = 1"  1-J-"/ 

membri  inferioris  sinistri  extensionem  spuriam  . . . = 10"' 

eiusdem  deminutionem  spuriam  accedentem  . . . . = 11"' 

eiusdem  longitudinem  veram  (pelvi  non  inclinata)  . . = 35"  3"' 

eiusdem  longitudinem  spuriam  (pelvi  in  latere  si- 
nistro demissa) «••-==  34"  9-1'" 

atque  ita  membrum  sinistrum  5-^'"  iusto  brevius  reperimus.  — Sin  vero  pelvim  in 


latere  dextro  1"  sursum  attractam  esse  statuamus,  quod  vere  ita  esse,  ex 

oppositi  lateris  demissione  coniici  licet: 

membri  inferioris  dextri  deminutio  spuria  pariter  . • 10'"  efficit, 

eiusdem  extensio  spuria  accedens  ....  = II'" 

eiusdem  longitudo  vera = 35"  3-J'" 

eiusdem  longitudo  spuria  (propter  pelvis  attractio- 
nem in  latere  dextro)  . . = 35"  8^"'; 

itaque  membrum  dextrum  4|/"  iusto  longius  reperitur. 


Haec  igitur  specimina  brevi  nos  docent : in  demissione  pelvis  in  latus,  simulae 
membra  inferiora  et  truncus  corpore  prostrato  aequabiliter  diriguntur,  extensionem 
aeque  atque  deminutionem  spuriam  uno  tempore  in  eodem  membro  locum  habere 
(quarum  illa  tamen , membro  demisso , maior  quam  haec  esse  solet) ; dum  in  latere 
opposito,  quod  attollitur  (uti  haud  raro  in  articuli  coxae  morbis  observatur),  horum 
contraria  quaeque  fiunt.  — Ex  iis,  quae  modo  exposuimus,  si  vera  sunt,  persua- 
sum nobis  est , membri  extensionem  et  deminutionem  veram , morbo  quodam  articuli 
coxae  fortasse  provocatam,  a spuria,  simulae  modo  pelvis  detorta  est,  ratione  solita 
(cf. , quae  supra  p.  21.  dicta  sunt)  vix  unquam  recte  distingui  posse,  utpote  qua  ne 
in  corpore  sano  quidem,  pelvi  in  uno  latere  vel  demissa  vel  sublata,  num  utruraque 
membrum  inferius  eiusdem  longitudinis  sit,  nec  ne , perfecte  detegi  possit. 


Quae  cura  ita  sint , minus  fortasse  mirari  licet , praesentem  forte  extensionem 
spuriam,  quacum  deminutio  spuria  accedens  in  eodem  membro,  constanter  coniuncta 
est,  a medicis  in  aegrotorum  exploratione  plerumque  satis  bene  observatam  esse: 
scilicet  membrum  labefactum,  una  cum  pelvi  demissum,  unde  primo  adspectu  nimis 
longum  videbatur,  reapse,  cum  altero  id  comparando,  speciem  nimiae  brevitatis  prae 
se  ferens  deprehendentibus ; hanc  ipsam  tamen  fallacem  observationem  prae  ceteris  a 
Celeberr.  Frickio  (cf.  supra)  perperam  ad  certas  quasdam  articuli  coxae  morborum 
species  distinguendas , nominatim  coxalgiam  et  coxarthrocacem  , adhibitam  esse. 
Deminutionem  enim  spuriam  accedentem  pro  vera  habitam,  ratione  a nobis  iam 
indicata  explicavit,  statuendo  quidem,  caput  ossis  femoris  a musculis  irritatis,  super- 
ficie glenoidali  cartilaginum  compressa,  id  quod  fiat  in  coxarthrocace,  profundius 
ad  cavuin  articuli  detrudi;  extensionem  spuriam  accedentem  contra,  quae  etiam  pro 
vera  habita  coxalgiae  indicium  pathognomonicum  esse  dicebatur , ex  ligamentorum 
et  musculorum  relaxatione  oriri,  opinabatur.  — Quatenus  tamen  huiusmodi  sympto- 
matis praesentia,  morbi  in  articulo  coxae  latentis  cognitionem  adiuvare  possit,  ex 
iis,  quae  modo  de  eiusdem  ratione  necessaria  diximus,  luculenter  patet. 

Quaecunque  hanc  ob  causam  de  ista  explorandi  methodo  disseruimus,  qua 
membrum  re  vera  morbo  quodam  articuli  coxae  longius  aut  brevius  factum , mensura 
iuste  metari  posse,  multi  opinabantur,  nos  iam  reputare  iubent,  tot  errores  tantaque 
impedimenta  explorationi  membrorum  verae  longitudinis  atque  inde  ferendo  iudicio 
obstare,  ut  — si  modo  pelvis  detorta  sit  — ne  ab  ista  quidem  mensurandi  ratione 
perfecta  unquam  naturae  morbi,  quo  forte  coxendix  laborat,  cognitio  exspectari 
queat.  Ex  altera  tamen  parte  videtur  esse  difficillimum , aliam  invenire  rationem, 
membri  alterutrius  longitudinem  morbo  quodam  coxae  forsitan  mutatam,  pelvi  in 
latus  demissa  vel  sublata,  accuratius  explorandi.  — Quid  igitur,  si  hac  rerum 
conditione  in  examinando  artuum  inferiorum  et  pelvis  habitu  ad  truncum  omnino  non 
respiciatur,  dummodo  ipsi  ita  positi  sint,  ut  pelvis  axi  versus  latus  oblique  directae 
exacte  respondeant?  — Quem  igitur  ad  finem,  dum  corpus  recte  prostratum  est, 
crura  extensa  eousque  ad  latus  sensim  moventur,  ut  in  linea  quadam  intra  spinas 
anter.  super,  ossis  ilei  ducta  tandem  sub  angulo  normali  conveniant,  cum  in  ca  demum 
positione  iusta  distantiarum  intra  pelvis  et  membrorum  adiacentium  partes  ratio 
restituatur,  quae  ipsa,  quamdiu  artus  et  truncus  pari  modo  directi  erant,  deside- 

rabatur  ? Imo  vero  ellammmc  licet  dubitare,  num  semper  in  articuli  coxae  morbis 
artus  modo  indicato  poni  ac  dirigi  possint , cum  fortasse  aut  propter  dolores , qui 
aegrotum  excruciant,  aut  membri  motum  ad  latus  impeditum  id  fieri  nequeat.  Si 
tamen  initio  morbi  haecce  impedimenta  superentur,  mullum  inde  utilitatis  ad  naturam 
eius  accuratius  perspiciendam  redundare,  certum  habemus , cum  illius  methodi  ope 
omnes  errores  et  dubitationes  de  artuum  inferiorum  quadam  extensione  et  deminutione 
spuria  removeantur,  quibus  simul  respectis  nunquam  profecto  iusta  mutuae  horum 
membrorum  longitudinis  comparatio  nobis  concessa  sit.  Ne  tamen  haec  altera 
explorandi  ratio  illustratione  et  argumentatione  careat , specimina  nonnulla  propone- 
mus, quae  et  methodum  ipsam  explicent,  et  quid  valeat,  ad  oculos  demonstrent. 

Usi  sumus  in  his  experimentis  perficiendis  comparationis  causa  iisdem  homini- 
bus vivis , quorum  supra  menlionem  fecimus ; ibidem  vero  distantiam  a spina  anter, 
super,  ossis  ilei  usque  ad  malleolum  externum  in  trunci  positione  recta  et  pelvis  habitu 
usitato  in  latere  dextro  32"  10J"',  in  latere  sinistro  32"  lOy'" ; pelvi  vero  2"  1"' 
in  latus  demissa,  in  latere  dextro  32"  1~'",  in  sinistro  32"  8^'"  aequare  metiendo 
invenimus.  In  eodem  igitur  pelvis  habitu  perverso  utriusque  spinae  anter.  super, 
puncta , quoad  fieri  potuit , aequalia  delegimus  et  regula  inter  se  iunximus , crura 
vero  extensa  deinde  sensim  e positione  sua,  truncum  sequente,  sinistram  versus  eatenus 
promovimus,  ut  tandem  istam  lineam  regula  definitam,  sub  angulo  normali  attingerent, 
quae  promotio  fere  9"  efficiebat.  Iam  vero  tali  modo  artuum  pelvisque  positione 
iusta  utrimque  restituta,  mensurae  denuo  intra  spinam  anter.  super,  et  malleolum 
externum  factae,  in  latere  dextro  32"  8'"  et  32"  7'",  in  sinistro  32"  7'"  et  32" 
6^"' exhibuerunt,  ita  ut  utrumque  membrum  nunc  fere  aeque  longum  inveniretur,  atque 
hae  mensiones  ipsae  priores  illas  multum  aequarent. 

In  alio  homine,  de  quo  supra  secundo  loco  sermo  fuit,  haecce  observavimus: 
distantia  intra  spinam  anter.  super,  et  malleolum  externum  in  eadem  trunci,  pelvis 
et  artuum  inferiorum  positione  recta  (cf.  supra)  in  latere  dextro  35"  3-I'" , in  latere 
sinistro  35"  3"'  inventa  est ; eadem  mensio  , postquam  pelvis  ad  sinistram  1"  l£'" 
demissa  erat,  iterata,  in  latere  dextro  35"  8-J-'",  in  sinistro  34"  9-g'"  exhibuit. 
Iam  cum  artus  inferiores , reliquo  corpore  in  eadem  positione  perseverante,  dextram 
versus  circiter  8"  promoti  essent,  ita  ut  habitum,  siquidem  pelvim  solam  respicias, 
usitatum  recuperarent,  mensio  illa,  tertia  vice  repetita,  in  dextro  latere  35"  4"'  et 


35"  4^'",  in  sinistro  35"  2"'  et  35"  3"'  indicavit,  quae  quidem  intervalla  non  solum 
inter  se,  sed  etiam  cum  illis,  quae  primo  loco  commemoravimus,  ita  conveniunt,  ut 
membra  longitudine  se  invicem  aequare  inde  coniici  oporteat. 

Pariter  igitur  hac  methodo  in  aegrotis , qui  affectione  quadam  articuli  coxae 
laborant,  utendum  est,  eo  tantum  discrimine,  quod  in  iis  pelvis  plerumque  ipsa  morbi 
vi  in  latere  affecto  vel  demissa  vel  sublata  est ; quodsi  autem  artus,  postquam  respectu 
ad  pelvis  aperturam  superiorem  habito,  ratione  indicata  normae  convenienter  collocati 
sunt,  longitudine  impares  inveniantur,  iam  artus  affecti  extensionem  vel  deminutionem 
veram  morbo  subesse,  aestimare  licet.  Nihilominus  tamen  etiamnunc  quaeritur,  num 
haec  explorandi  ratio,  quam  ceterum  erroribus  haud  prorsus  vacare,  ingenue  fatemur, 
ipsis  articuli  morbis  apte  adhiberi  possit,  id  quod  futura  aliqua  exploratione  eruere 
operam  navabimus. 

Restat  fortasse,  ut  pauca  faciamus  verba  de  utilitate  illarum  mensionum,  quae 
comparanda  partium  mollium  circa  articulum  affectum  conformatione  externa,  uti 
videtur,  laesa,  cum  coxendice  sana  occupantur.  Inter  omnes  enim  constat,  foveam 
inprimis  ischiadicam  in  istis  morbis  plerumque  complanatam,  natisque  plicam  in 
latere  affecto  altera  inferius  positam  esse , quod  modo  partium  adiacentium  intume- 
scentia, modo  earumdem  relaxatione,  modo  etiam  artus  labefacti  positione  pecu- 
liari effici  videtur.  Cum  tamen  norma  certa,  quam  in  modo  istius  deformationis 
mensionis  ope  definiendo  sequamur,  careamus,  eiusdem  exploratio  uniuscuiusque 
obtutui  relinquenda  est. 

Sed  haec  in  universum  de  exploratione  nostra,  in  corporibus  integris  facta,' 
sufficiant , qua  quidem  non  nisi  principia  de  mensionis  ratione , dumtaxat  certa  et 
veracia  assequi  simulque  impedimenta  et  errores,  quibus  implicata  est,  ante  oculos 
ponere  studuimus ; et  cum  ea  iam  in  usum  practicum  colligamus , prae  ceteris  hae 
quaestiones  nobis  illustrandae  reslant:  num  mensiones  satis  subtiliter  et  adcurate 
institutae  nos  in  certis  quibusdam  articuli  coxae  morbis  detegendis  adiuvent,  et 
quamnam  naturam  hos  prae  se  ferre  oporteat,  ut  illis  detegi  possint.? 

Quantulacunque  subtilitate  mensiones  perfici  possint,  cum  supra  iam  expositum 
sit,  reliquum  est,  ut  quam  paucis  in  morbis  vere  utiles  sese  praestent,  ostendamus.  — - 
Tota  enim  mensionis,  ad  aliquod  coxae  vitium,  quoad  fieri  potest,  accuratissime  explo- 
randum adhibitae , utilitas  in  eo  posita  est,  ut  exinde  de  artus  affecti  extensione  vel 

deminutione  vera,  quae  ex  articuli  ipsius  vel  partium  vicinarum  affectione  pendet,  certio- 
res reddamur.  Omnis  enim  huius  extensionis  vel  deminutionis  spuriae,  quae  fortuito, 
prout  pelvis  magis  minusve  in  alterutro  latere  aut  demissa  aut  sublata  est , acciderit* 
cognitio,  etsi  perfectissima,  per  se  quidem  (inprimis  si  altera  illa  methodo  ad  cruris 
longitudinem  veram  indagandam  utimur)  ad  ipsam  morbi  naturam,  quo  forte  laborat 
articulus  coxae,  diiudicandam  profecto  nihil  confert.  Inter  omnes  utique  constat,  pelvis 
habitum  perversum  signum  quidem  aegrotantis  articuli  coxae  eiusque  vicinitatis  in  uni* 
versum  affectae  habendum  esse,  utpote  quod  plerique  eiusdem  morbi  prae  se  ferant,  ea 
ipsa  vero  de  causa  ad  singularem  eius  morbum  indicandum  nunquam  aptum  esse;  itern^ 
que  nullo  modo  a mutata  fortasse  vel  destructa  articuli  coxae  compage  id  proficiscitur, 
sed,  teste  Cei.  Gaedechenio,  tantum  ex  causae  effectu  pendet,  siquidem  aegrotushaud 
dubie  ad  dolorem,  quo  perpetuo  excruciatur,  leniendum,  corporis  positionem  mutare 
et  plerumque  latus  versum  flectere  solet.  Eadem  ratione  iste  morbus  peculiaris 
explicandus  est,  cuius  Frickius  (1.  c.  vol.  II.  pag.  96)  mentionem  fecit:  aegrotus 
eniin,  fistula  ani  laborans , pelvem  in  uno  latere  demissam  exhibebat,  quamquam 
coxae  articulus  ipse  integerrimus  erat.  — Mittamus  itaque  huius  symptomatis  ex- 
positionem fusiorem,  cum  ad  nostrum  saltem  finem  nihil  conferat,  an  pelvis  habitum 
peculiarem  et  artuum  inferiorum  extensionem  et  deminutionem  spuriam  mensione 
diligentius  exploratam  habeamus. 

Hoc  loco  tantum  nobis  investigandum  est,  quatenus  artus  affecti  longitudo 
coxae  quodam  morbo  vere  mutata,  mensionis  ope  detegi  possit.  Cum  tamen  hoc 
ipsum  auxilium,  uti  experimenta  nostra  satis  superque  testantur,  imperfectum  et 
anceps  sit,  nos  inde  iara  concludere  liceat,  non  nisi  eximiam  articuli  coxae  deprava- 
tionem eo  prodi  posse.  Hinc  iam  ab  initio  mensiones  in  omnibus  morbis  articuli 
coxae  dynamicis  missas  facere  possumus,  etsi  recentissimis  etiam  temporibus 
medici  permulti  desmophlogosin , arthromeniugititem , arthrochondrititem , epiphy- 
seophlogosin  in  articulo  coxae  latentes,  cum  aliqua  artuum  inferiorum  extensione  vel 
deminutione  modo  vera  modo  spuria  coniunctas,  mensionis  ope,  praecipue  quod 
spectat  earum  stadia , illustrandas  esse  statuant.  In  omnibus  enim  hisce  morbis  vis 
mali  articulum  aegrotum , ob  inflammationem  praesentem  certe  aliquantulum  tume- 
scentem, nondum  ita  mutare  et  depravare  potuit,  ut  membrum  affectum  inde  longius 
vel  brevius  fieret ; praesertim  cum  constructio  articuli  coxae  nos  doceat , membrum 


ad  eum  pertinens  ne  tumore  quidem  superficiei  cartilagineae  insigni,  quo  caput  ossis 
femoris  aliquo  fortasse  modo  cavum  suum  relinquere  cogatur,  vel  paucis  lineis 
longius  reddi.  — Quantopere  enim  caput  ossis  femoris  et  acetabulum  tumere  opor- 
teat, ut  membrum  affectum  re  vera  longius  fiat,  iam  ex  notissimo  Frickii  experi- 
mento, cuius  supra  mentionem  fecimus,  elucet.  Cum  enim  caput  ossis  femoris 
fascia  involveret,  vel  acetabulum  linteo  carpto  expleret,  membrum,  ex  articulo  suo 
utique  solutum,  propellebatur,  verum  tamen  etiamnunc  alterum  membrum  longitudine 
fere  aequabat,  id  quod  vir  meritissimus  positioni  colli  ossis  femoris  obliquae,  quam 
caput  ex  acetabulo  egrediens  sequitur,  recte  adscripsit.  — Ceterum  eiusmodi 
capitis  ossis  femoris  incrementum  ex  morbo  articuli  profectum,  quo  e fovea  expellatur, 
rarissime  tantum  nobis  occurrit,  et  ex  sola  quidem  inflammatione  vix  unquam  oritur, 
nisi  fortasse  epiphyseos  pseudoplasma  accesserit.  Si  quis  porro  accuset  acetabuli 
coarctationem  a cartilagineae  partis  vel  glandularum  atque  adipis  in  eo  positarum 
tumore  oriundam,  vel  etiam  accumulatis  inibi  tuberculis,  pure,  sanie  aliisve 
eiusmodi  materiis,  quibus  utplurimum  tela  ossea  exeditur  et  destruitur,  is  probe 
secum  reputet,  istas  materies  ligamentum  capsulare  potius  et  partes  molles  exten- 
suras, quam  caput  ossis  femoris  propulsuras  atque  ita  luxationi  occasionem  daturas 
esse;  et  quamvis  talis  luxatio  (deorsum  cogens  femur),  si  forte  aliis  ex  causis 
acciderit,  artus  affecti  extensionem  utique  exhibeat,  tot  tamen  alia  indicia  hanc 
ipsam  manifestam  reddunt,  ut  mensione  ad  diagnosin  firmandam  haud  opus  sit.  — 
Artuum  inferiorum  itaque  extensio  vera,  etiamsi  eam  interdum  locum  habere  posse 
concedendum  sit,  aut  tam  exigua  erit,  ut  mensione  vel  subtilissima  certo  detegi 
nequeat,  aut  tara  magna,  ut  hoc  auxilio  supersedere  possimus,  quia  reliqua  morbi 
symptomata  ad  illustrandam  eiusdem  naturam  sufficient. 

Yideamus  nunc , num  deminutio  quaedam  membrorum  vera , ex  morbis  qui- 
busdam coxae  profecta,  in  rerum  natura  saepius  occurrat,  numque  mensionis  ope 
semper  detegatur?  — Reapse  hoc  vitium  non  solum  sequitur  istam  luxationem, 
quae  femur  sursum  propellit  et  multis  praeterea  signis  admodum  perspicuis  prodi- 
tur, sed  etiam  nonnullis  aliis  morbis  accedit.  Aut  enim  caput  ossis  femoris  et 
acetabulum  carie  ita  exesa  et  excavata  sunt,  ut  femur,  musculorum  contractione 
sursum  coactum  brevius  appareat,  aut  collum  huius  ossis  resorptione  materiae  osseae 
brevius  redditur , et  magis  etiam  in  planum  porrigitur , quod  in  malo  coxae  senili 

fieri  solet,  aut  denique  os  femoris,  fracto  eius  collo,  musculorum  vi  pelvim  versus 
sublatum,  altero  brevius  fieri,  necesse  est.  — In  utroque  coxae  morbo  prius 
commemorato,  partium  destructione  iam  satis  provecta,  deminutionem  membri  veram 
mensione  explorari  posse,  certum  quidem  habemus.  Carie  vero  ulterius  iam  in 
articuli  ossibus  ingravescente , nemo  profecto  neget , istam  aliis  quoque  signis 
prodi,  plerumque  primo  adspectu  in  oculos  cadentibus,  et  valetudo  praeterea  aegroti 
perversa  nullam  dubitationem  de  morbi  natura  relinquit,  ita,  ut  mensione  omnino 
supersedere  possimus. 

Iam  vero  de  morbo  novo , quem  recentioribus  demum  temporibus  R.  W.  Smi- 
thius20)  et  posthac  Wernherus21)  in  lucem  protulerunt,  et  cui  malo  coxae  senili  nomen 
dederunt,  cum  quidem  mensionum  ope,  testibus  iisdem,  optime  cognoscatur,  uberius 
exponere  liceat.  — Naturam  atque  indolem  huius  mali  illi  medici  in  politione  et 
absorptione  superficiei  glenoidalis  articuli  coxae  ponunt,  quibus  efficiatur,  ut  collum 
et  caput  ossis  femoris  tabescant,  ligamentum  teres  deleatur,  ligamentum  capsulare  in 
osseam  materiam  male  concinnatam  — exostosi  haud  dissimilem  — mutetur,  articulo 
ipso  non  suppurante , neque  corporis  functionibus  in  universum  turbatis.  Praeter 
crepitationem  spuriam,  propter  synoviae  defectum,  in  membri  affecti  motu,  prae  ceteris 
appropinquatio  trochanteris  maioris  ad  acetabulum  et  membri  exinde  pendens  deminutio 
vera  symptomata  huius  morbi  principalia  habentur.  Nolumus  hoc  loco  de  controversia 
inter  viros  doctos  iudicare,  quorum  alii  malum  coxae  senile,  morbum  peculiarem, 
alii,  uti  Delpechius  22),  Lesauvagius  23),  B.  CooperijS  24)  inflammationis  articuli 
chronicae  exitum,  suppurationis  expertem , esse  contendunt;  videamus  solum,  num 
mensio  ad  naturam  eius  accuratius  explorandam  aliquid  conferre  possit.  Quemad- 
modum hoc  malum,  sensim  sensimque  ingravescens,  ab  initio  quidem,  nisi  anamnesin 
in  auxilium  vocemus,  symptomatibus  suis  vix  ab  coxarthrocace  incipiente  distingui 
potest,  ita  neque  mensurae  eodem  tempore  factae,  quidquam  ad  diagnosin  confir- 
mandam valent,  quia  capitis  et  colli  ossis  femoris  destructio  organica  etiamnum  tam 

20)  Rob.  Will.  Smith.  Doublin  Journal  of  med.  Science.  Yol.  VI.  1834  Sept.  et 
Froriep  Nolizen , Miirz  1835. 

21)  Wernher.  Schmidt'8  Jalirbiicher.  Bd.  XII.  1836.  pg.  110  — 113. 

22)  Deepech.  Precis  elementaire  III.  718  pp. 

23)  Lesauvage.  Archives  gen.  Nov.  1836  pg.  276. 

24)  B.  Cooper.  Versuche,  Weimar  1837,  p.  17 7. 

exigua  deprehenditur,  ut  membri  affecti  aliqua  deminutio  mensione,  etsi  diligentissime 
instituta,  detegi  nequeat.  Collo  demum  ossis  femoris  resorptione  multo  brevius  facto 
et  trochantere  maiore  cum  capite  ossis  femoris  fere  coalescente,  deminutio  membri  ex 
mensuris  quoque  confirmari  poterit , quae  tamen  in  summo  huius  mali  fastigio  vix  4 
vel  6'"  excesserit,  cum  distantia  trochanteris  maioris  ad  perpendiculum  a capite  ossis 
femoris  ne  in  corpore  quidem  sano  multo  maior  inveniatur.  Quod  si  vero  hoc 
malum  eo,  quo  diximus,  pervenerit,  coxa  deformis,  membri  affecti  motus  impeditus 
et  morbi  decursus  naturam  eius  satis  patefaciunt,  quare  mensione  haud  opus  est. 
Artus  enim  deminutio  vera , quae  in  ultimo  coxarthrocacae  decursu  ex  ossium  exul- 
ceratione orta  est,  aliis  indiciis  tam  claris  se  profert,  ut  vix  unquam  cum  malo  coxae 
senili  ceterisque  coxae  morbis  commutetur,  et  mensione  sola  distingui  possit. 

Tandem  ad  mensionis  usum  in  exploranda  colli  ossis  femoris  fractura  nos 
vertamus,  quae  etiamsi  proprie  morbis  articuli  coxae  non  adnumeranda  sit,  iam 
propter  huius  vicinitatem  et  membri  deminutionem  simul  accidentem  ad  eos  proxime 
accedat.  Exspectare  quispiam  possit,  mensionem  ad  diagnosin  confirmandam  hic 
plurimum  facere,  cum  membri  quaedam  deminutio,  ex  causa  mechanica  subito  exorta? 
dubitationem  de  fractura  aegre  relinquat.  Nihilominus  hic  quoque  mensio  superflua 
existimanda  erit,  cum  iam  et  anamnesis  et  membri  laesi  habitus,  et  reliqua  sympto- 
mata omnia  fracturam  testentur.  Neque  maioris  forsitan  foret  momenti,  si  mensionis 
ope  fractura  colli  ossis  femoris  interna  ab  externa  iuste  distingueretur,  quarum  altera 
quidem  semper,  altera  non,  nisi  obliqua  vel  comminuta  sit,  cura  membri  deminutione 
se  iungit ; fractura  enim  inter  trochanteres  transversa,  quae  iustae  femoris  longitudini 
interdum  fortasse  parcit,  rarissime  tantum  locum  habente,  mensio  quoque  ad  utramque 
fracturam  invicem  distinguendam  vix  unquam  a medicis  adhibita  est,  praesertim  cum 
curatio,  etsi  fracturae  natura  accuratius  non  explorata  sit,  propterea  haud  possit  mutari. 
Taceo  tandem  de  illa  membrorum  inferiorum  deminutione,  mensionis  ope  certo  cogno- 
scenda, quae  corporis  ossis  femoris  fracturam  obliquam  continuo  sequitur,  quoniam 
vix  fieri  potest,  ut  haec  ipsa  cum  aliis  illorum  vitiis,  nedum  coxae  quodam  morbo  com- 
mutetur; nemo  tamen  negabit,  eiusmodi  fracturam  mensione  ipsa  accuratissime 
explorari  posse ; quoniam  vero  tantum  de  mensionis  usu  ad  coxae  morbos  distinguendos 
agere  nobis  propositum  erat,  fusius  de  hac  re  loqui,  a fine  nostro  videtur  esse 
alienum. 

Iamvero,  si  omnia  commoda,  quae  e mensione  ad  ipsum  medicinae  usum 
hucusque  redundarunt , perpendimus , et  in  unum  colligimus , satis  adparet , eam 
praeter  anatomiam  pathologicam , plurimum  illustrandae  doctrinae  de  articuli  coxae 
morbis  profuisse,  praesertim  dissipando  et  avertendo  errores,  in  quos  ne  haec  ipsa 
doctrina  incurreret,  valde  timendum  erat,  simulque  adiuvando,  ut  certioribus  eadem 
principiis  fundaretur.  Huc  prae  ceteris  extensionis  artuum  inferiorum  spuriae  accuratior 
investigatio  referenda  est,  quae,  cum  iam  constaret,  istud  symptoma  fallacissimum 
saepenumero  a medicis  falso  explicatum  esse,  non  solum  coxalgiae  naturam,  sed 
etiam  stadiorum  coxarthrocaces  accuratam  descriptionem  et  definitionem  , quam  non- 
nulli ex  varia  membri  affecti  longitudine  repeti  posse  putabant,  ambiguam  reddidit* 
Mensionis  deinde  utilitas , quod  spectat  coxae  morbos  invicem  distinguendos,  incer- 
tissima mihi  videtur,  tum  quia  partium  mensurandarum  conformatio  impedit,  quominus 
satis  adeurate  et  subtiliter  fiat,  tum  quia  ei  morbis  adhibendae  plurimae  maximaeque 
obstant  difficultates.  Denique  verum  quidem  est,  mensionem  de  exitu  nonnullorum 
morborum,  quo  inpriinis  caries  articuli,  malum  coxae  senile,  atque  colli  femoris 
fractura  referenda  sunt,  dumtaxat  certiores  nos  reddere  posse,  sed  in  his  ipsis  morbis 
reliquorum  symptomatum  turba  plerumque  tam  aperte  se  profert,  ut  de  morbi  natura 
omnino  dubitari  nequeat. 

Missis  tamen  istis  difficultatibus  atque  impedimentis,  quae  mensionem  mancam 
et  imperfectam,  eamque  ipsam  ob  causam  irritam  reddunt , reliquum  est,  ut  monea- 
mus, morbum  haud  raro  ea  peracta  ingravescere,  quia  membrum  affectum  agitatione 
frequenti,  quae  non  potest  evitari,  nimis  valde  irritatur.  — Ceterum  medendi 
rationem  ipsam  in  articuli  coxae  morbis  ineundam  mensione  nunquam  profecto 
illustrari  et  indicari  posse,  certissimum  est. 


